**Tiha rijeka**

Ispod neba što šušti u kasni sat

vjetar ljulja zaborav i hlad.

Leži polje bez glasa

kao da čeka korak

bezbrižan i lak.

Stablo se svija pod teretom sjene

kao starac što broji svoje uspomene.

I svaki list što padne s grane

uspomene vraća stare.

Sunce, kad zađe, ne pita zašto,

tek oboji zemlju u zlatno i prašno.

A čovjek, k'o sjena na tren se javi

i nestane tiho bez buke u travi.

Jer sve što se rodi u vjetar se stapa

k'o kap što se tiho u rijeku hvata.

No smrt nije kraj, već šapat što grije,

u svakom odlasku

nešto novo klije.

**Ime i prezime učenika: Patrik Mikulec**

**Razred: 8. razred**

**Naziv i adresa škole: Osnovna škola Ksavera Šandora Gjalskog Zabok, Đački put 1, 49210 Zabok**

**Ime i prezime mentorice: Tina Marušić**